CELEX: 31993D0034
Language: el
Date: 1992-12-16 00:00:00
Title: 93/34/ΕΟΚ: Απόφαση της Επιτροπής της 16ης Δεκεμβρίου 1992 για την έγκριση μεθόδων ταξινόμησης των σφαγίων χοίρων στην Πορτογαλία (Το κείμενο στην πορτογαλική γλώσσα είναι το μόνο αυθεντικό)

Avis juridique important

|

31993D0034

93/34/ΕΟΚ: Απόφαση της Επιτροπής της 16ης Δεκεμβρίου 1992 για την έγκριση μεθόδων ταξινόμησης των σφαγίων χοίρων στην Πορτογαλία (Το κείμενο στην πορτογαλική γλώσσα είναι το μόνο αυθεντικό)  

Επίσημη Εφημερίδα αριθ. L 016 της 25/01/1993 σ. 0037 - 0038

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Δεκεμβρίου 1992 για την έγκριση μεθόδων ταξινόμησης των σφαγίων χοίρων στην Πορτογαλία (Το κείμενο στην πορτογαλική γλώσσα είναι το μόνο αυθεντικό)(93/34/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε από τον κανονισμό (ΕΟΚ) αριθ. 3577/90 (2), και ιδίως το άρθρο 5 παράγραφος 2,  Εκτιμώντας:  ότι ο κανονισμός (ΕΟΚ) αριθ. 3220/84 προβλέπει στο άρθρο 2 παράγραφος 3 ότι η ταξινόμηση σφαγίων χοίρων πρέπει να πραγματοποιείται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες και βασισμένες σε  σωματικές μετρήσεις ενός ή περισσοτέρων ανατομικών μερών του σφαγίου του χοίρου- ότι η έγκριση των μεθόδων ταξινόμησης υπόκειται σε ανώτατη ανοχή στατιστικού σφάλματος εκτίμησης- ότι η εν λόγω ανοχή καθορίστηκε στο άρθρο 3 του κανονισμού (ΕΟΚ) αριθ.  2967/85 της Επιτροπής της 24ης Οκτωβρίου 1985 που καθορίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρων (3)- ότι η κυβέρνηση της Πορτογαλίας ζήτησε από την Επιτροπή την έγκριση της χρησιμοποίησης τριών μεθόδων ταξινόμησης σφαγίων χοίρων στο έδαφός της και υπέβαλε τα στοιχεία που απαιτούνται στο άρθρο 3 του κανονισμού (ΕΟΚ) αριθ. 2967/85- ότι η εξέταση της εν  λόγω αίτησης απέδειξε ότι πληρούνται οι όροι για την έγκριση των εν λόγω μεθόδων ταξινόμησης- ότι θα πρέπει να μην μπορεί να επιτρέπεται καμία τροποποίηση του οργάνου ή της μεθόδου ταξινόμησης εφόσον δεν προκύπτει από νέα απόφαση της Επιτροπής, εγκεκριμένης υπό το φως της κτηθείσας πείρας- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στην Πορτογαλία η χρησιμοποίηση των ακόλουθων μεθόδων για την ταξινόμηση των σφαγίων χοίρων σύμφωνα με τον κανονισμό (ΕΟΚ) αριθ. 3220/84:  - το όργανο που ονομάζεται "Intrascope" (οπτικός ανιχνευτής "Optical Probe") και οι συναφείς μέθοδοι εκτίμησης των οποίων οι λεπτομέρειες παρατίθενται στο τμήμα 1 του παραρτήματος,  - το όργανο που ονομάζεται "Fat-O-Meater (FOM)" και οι σχετικές μέθοδοι εκτίμησης των οποίων οι λεπτομέρειες παρατίθενται στο τμήμα 2 του παραρτήματος,  - το όργανο που ονομάζεται "Hennessy Grading Probe (HGP II)" και οι σχετικές μέθοδοι εκτίμησης των οποίων οι λεπτομέρειες παρατίθενται στο τμήμα 3 του παραρτήματος.  Άρθρο 2  Δεν επιτρέπεται καμία τροποποίηση των οργάνων ή των μεθόδων εκτίμησης.  Άρθρο 3  Η παρούσα απόφαση απευθύνεται στην Πορτογαλία.  Βρυξέλλες, 16 Δεκεμβρίου 1992.  Για την Επιτροπή Ray MAC SHARRY Μέλος της Επιτροπής (1) ΕΕ αριθ. L 301 της 20. 11. 1984, σ. 1.  (2) ΕΕ αριθ. L 353 της 17. 12. 1990, σ. 23.  (3) ΕΕ αριθ. L 285 της 25. 10. 1985, σ. 39.    ΠΑΡΑΡΤΗΜΑ   ΤΜΗΜΑ 1   Intrascope (οπτικός ανιχνευτής - Optical Probe)  1. Η ταξινόμηση των σφαγίων χοίρων πραγματοποιείται με το όργανο που ονομάζεται "Intrascope" (Optical Probe).  2. Το όργανο είναι εφοδιασμένο με εξαγωγικό ακροδέκτη ανώτατου πάχους 12 χιλιοστών (και 19 χιλιοστών στη λεπίδα στο άκρο του ακροδέκτη) περιλαμβάνει έναν λαπτήρα και φωτεινή πηγή, ένα συρόμενο δακτύλιο βαθμονομημένο σε χιλιοστά και δύναται να  πραγματοποιεί μετρήσεις σε βάθος 3 έως 45 χιλιοστών.  3. Η περιεκτικότητα του σφαγίου σε άπαχο κρέας υπολογίζεται με έναν από τους δύο ακόλουθους τύπους:  y = 60,6676   0,7972 X1 + 0,1243 X2 όπου:  y = υπολογιζόμενο ποσοστό άπαχου κρέατος στο σφάγιο,  X1 = πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 8 εκατοστά από το μέσον του σφαγίου μεταξύ του τρίτου και τέταρτου οσφυικού σπονδύλου.  X2 = βάρος του κρύου σφαγίου σε χιλιόγραμμα.  Ο τύπος ισχύει για σφάγια βάρους μεταξύ 50 και 110 χιλιογράμμων.  ΤΜΗΜΑ 2   Fat-O-Meater (FOM)  1. Η ταξινόμηση των σφαγίων χοίρων πραγματοποιείται με τη βοήθεια οργάνου που ονομάζεται "Fat-O-Meater (FOM)" μοντέλο S87.  2. Το όργανο είναι εφοδιασμένο με ακροδέκτη διαμέτρου 6 χιλιοστών που περιλαμβάνει φωτοδίοδο (τύπου Siemens SFH 950/960) και δύναται να πραγματοποιεί μετρήσεις σε βάθος 3 έως 103 χιλιοστών. Οι τιμές των μετρήσεων μετατρέπονται με τη βοήθεια ηλεκτρονικού  υπολογιστή σε πόρισμα σχετικά με την εκτίμηση της περιεκτικότητας σε άπαχο κρέας.  3. Η περιεκτικότητα του σφαγίου σε άπαχο κρέας πρέπει να υπολογίζεται σύμφωνα με τον ακόλουθο τύπο:  y = 56,4512   0,5050 X1   0,3680 X2 + 0,2165 X3 όπου:  y = εκτιμώμενο ποσοστό άπαχου κρέατος στο σφάγιο,  X1 = πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 6 εκατοστά από το μέσον του σφαγίου στο ύψος της τελευταίας πλευράς,  X2 = πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 6 εκατοστά από το μέσον του σφαγίου στο ύψος μεταξύ της τρίτης και της τέταρτης τελευταίας πλευράς,  X3 = πλάτος του μυός σε χιλιοστά, το οποίο μετράται ταυτόχρονα και στο ίδιο σημείο με το X2.  Ο τύπος ισχύει για σφάγια βάρους μεταξύ 50 και 110 χιλιγράμμων.  ΤΜΗΜΑ 3   Hennessy Grading Probe (HGP II)  1. Η ταξινόμηση των σφαγίων χοίρων πραγματοποιείται με το όργανο που ονομάζεται "Hennessy Grading Probe (HGP II)".  2. Το όργανο είναι εφοδιασμένο με ακροδέκτη διαμέτρου 5,95 χιλιοστών (και 6,3 χιλιοστών στη λεπίδα στο άκρο του ακροδέκτη) με φωτοδίοδο (δίοδος φωτοεκπομπής "led" του τύπου LYU 260-EO και φωτοανιχνευτής του τύπου 58 mr) και λειτουργεί σε αποστάσεις  μεταξύ 0 και 120 χιλιοστών. Οι τιμές μέτρησης μετατρέπονται, με τη βοήθεια του ίδιου του οργάνου HGP II ή ενός ηλεκτρονικού υπολογιστή που είναι συνδεδεμένος με το όργανο, σε πόρισμα σχετικά με την εκτίμηση της περιεκτικότητας σε άπαχο κρέας.  3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:  y = 57,4823   0,3576 X1   0,4496 X2 + 0,2023 X3 όπου:  y = εκτιμώμενο ποσοστό άπαχου κρέατος στο σφάγιο,  X1 = πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 6 εκατοστά από το μέσον του σφαγίου στο ύψος της τελευταίας πλευράς,  X2 = πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 6 εκατοστά από το μέσον του σφαγίου στο ύψος μεταξύ της τρίτης και της τέταρτης τελευταίας πλευράς,  X3 = πλάτος του μυός σε χιλιοστά, το οποίο μετράται ταυτόχρονα και στο ίδιο σημείο με το X2.  Ο τύπος ισχύει για τα σφάγια βάρους μεταξύ 50 και 110 χιλιογράμμων.